google/wiki40b huggingface dataset:
Papilio liomedon

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Papilio liomedon tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt, begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Heterogomphus hirtus

Utseende

En stor, kraftig, brun, blank hornbille. Arten kjennes nokså lett på at dekkvingene og den fremre delen av pronotum er tett kledt med nokså lange, oppstående, gulaktige hår. Hannen har et langt, krumt horn på hodet, og et langt, firkantet framspring på pronotum, området under dette noe uthulet. Hunnen mangler horn, har bare en liten knøl i pannen, og pronotum er rundet uten framspring.

Levevis

Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

Utbredelse

Arten er kjent fra Venezuela, Ecuador og Bolivia (finnes trolig i de mellomliggende landene også).
Nadia Fanchini

Karriere

Hun debuterte i verdenscupen 13. desember 2003 i Alta Badia. Hennes første pallplassering kom med tredjeplass i utfor i Lake Louise 1. desember 2006. Hun fulgte opp med tredjeplasser i Sestriere 9. februar 2008, tredjeplass i Crans-Montana 8. mars 2008 og andreplass i Lake Louise 5. desember 2008, alle i utfor. Hennes første seier i verdenscupen kom i super-G i Lake Louise 7. desember 2008.
Som junior ble Fanchini tre ganger verdensmester: I super-G i 2004 i Maribor, og i utfor og storslalåm i 2005 i Bardonecchia.
Et første høydepunkt i karrieren var fjerdeplassen i super-G under VM 2005 i Bormio. Hun deltok også i OL 2006 i Torino, der hun ble nr. 10 i utfor og nr. 8 i storslalåm. I VM i alpint 2009 ble hun nummer tre i utfor, og i VM i alpint 2013 ble hun nummer to.
Fanchinis søster Elena er også en fremgangsrik alpinist.
ARM Cortex-A15

ARM Cortex-A15 MPCore er en 32-biter superskalær ARM-mikroprosessor med eksekvering utenfor rekkefølge som blir produsert og lisensiert av ARM Holdings. Prosessorkjernen er en implementasjon av datamaskinarkitekturen ARMv7-A. Det er en flerkjerners prosessor med opp til 4 kjerner per cluster, og med en eller 2 clustere. Den har 32 Kb hurtigminne for instrukjsoner og 32 Kb hurtigminne for data og opptil 4 Mb nivå-2 hurtigminne per cluster.
Whoredom Rife

Whoredom Rife er et norsk Black metal-band fra Trondheim. Bandets to medlemmer går under pseudonymene V. Einride (alle instrumenter) og K.R (vokal).
De ga ut EP-en Whoredom Rife i 2016 og debutalbumet Dommedagskvad i 2017. For Dommedagskvad ble de nominert til Spellemannprisen 2017 i klassen metal.
Langrenn under Asiatiske vinterleker 1999

Langrenn under Asiatiske vinterleker 1999. Langrenn var en av flere sporter under de fjerde Asiatiske vinterleker som ble arrangert i Gangwon i Sør-Korea. Det var seks øvelser, tre for menn og tre for kvinner. 10, 30 km og 4 x 10 km stafett for menn og 5, 10 km individueltt og 4 x 5 km stafett for kvinner. Det var 49 utøvere fra sju nasjoner som deltok i langrennskonkurransene som ble avviklet i perioden 31. januar til 5. februar 1999. Kasakhstan ble beste nasjon med fem gullmedaljer foran Japan med en.
NM i bryting 1982

NM i bryting 1982 ble arrangert på Nøtterøy 20.-21. mars. Arrangør var Nøtterøy Atletklubb. Kongepokalen ble vunnet av Klaus Mysen.
Calotemognatha

Utseende

Middelsstore til ganske store (10-40 millimeter), noe brede praktbiller. Oversiden er tegnet i rødt og svart. Undersiden er kledt med sølvhvite hår i den fremre delen.

Levevis

Artene lever i krattskog (mallee).

Utbredelse

Slekten er utbredt i den sørlige delen av Australia.
Inntektseffekt

Inntektseffekten er i konsumentteori endringen i konsumsammensetning ved en prisendring på et gode som skyldes at en prisendring vil føre til endringer i konsumentens kjøpekraft (alt annet like). En prisendring på et gode fører også alt annet like til at det relative prisforholdet mellom dette godet og andre goder endres. Effekten som endringen i prisforhold har på konsumsammensetningen, kalles substitusjonseffekten.
Går prisen på et gode ned, viser inntektseffekten til at konsumenten nå er rikere enn før, alt annet like, for konsumenten kan nå konsumere mer av begge goder. Det motsatte er tilfelle om prisen på et gode går opp – konsumenten er nå fattigere enn tidligere fordi den ikke kan konsumere like mye av begge goder som før.
Hvis prisen på et gode går ned, viser substitusjonseffekten til den endringen i konsum som skyldes at dette godet nå blir billigere relativt til andre goder; går prisen opp, er substitusjonseffekten endringen i konsum som skyldes at godet nå er relativt dyrere enn andre goder sammenlignet med tidligere. Gitt at godene følger loven om etterspørsel (er alminnelige goder), trekker derfor substitusjonseffekten i retning av at det konsumeres mer av det godet som er blitt relativt billigere (alt annet like).
Parque de los Pies Descalzos

Parque de los Pies Descalzos (spansk for «De bare føttenes park») er en park i Medellín i Colombia. Den befinner seg i sentrum av byen og ble anlagt av Empresas Públicas de Medellín mellom 1998 og 2000 som en grønn lunge hvor folk kan slappe av og komme i kontakt med naturen midt i byen. Ved parken ligger blant annet Museo Interactivo EPM, Teatro Metropolitano, Plaza Mayor og Edificio Inteligente.
Liastua

Liastua er et serveringssted og klubbhus i Gjelleråsmarka i bydel Stovner i Oslo. Stua ble bygget i 1953 og eies av Høybråten og Stovner Idrettslag. Tett på stua ligger Liabakken, eller Lia Skisenter, som er tilpasset yngre utøvere.
Stua som ligger på 235 meter over havet driftes av klubbens seniorer, som kaller seg Seniorgutta. Stua er åpen for lett servering stort sett hver søndag året rundt utenom sommerferien.

Historie

Høibråten idrettsforening etablerte hoppbakker i området i 1928. Tre bakker på 20, 30 og 50 meter ble bygget. Skihytta ble bygget på dugnad fra 1936 til 1940, med en badstue like ved. Badstua ble brukt som samlingssted under den andre verdenskrig for blant annet Milorg.
Da den nye Liastua stod ferdigbygget 22. november 1953, var det under et år siden den gamle skistua brant ned. Også badstua brant ned. I 1989–1990 ble det satt opp en ny hytte i tilknytning til den gamle.
Hoppbakkene har med tiden forfalt, som de fleste av de gamle bakkene i Groruddalen. 
Sommeren 2018 erstattet fire nepalske stibyggere den gamle 60-meters hoppbakken Liabratten med en solid steinlagt trapp. Den krevde 270 tonn stein, er 250 meter lang, har 300 trinn og en høydeforskjell på ca. 70 meter opp til gapahuken Gubbero med sin storslåtte utsikt over Groruddalen. Sherpatrappen er bygd på Norges Vels eiendom.
Klemens VI

Bakgrunn

Pierre Roger ble født i slottet Maumont. Han inntrådte som tiåring i benediktinerordenen i La Chaise-Dieuklosteret, studerte en stund ved universitetet i Paris der han tok doktorgrad og siden fikk et professorat. Kardinal Pierre Grouin de Mortemart presenterte ham for pave Johannes XXII, og deretter steg han snart i gradene i kirken.

Abbed, biskop, kardinal

Først ble han abbed ved Saint-Baudile i Nîmes, siden abbed ved Fécamp i Normandie, biskop av Arras og kansler av Frankrike i 1328, opphøyd til erkebiskop av Sens i 1329, og av Rouen i 1330. Han ble gjort til kardinal i 1338 av Benedikt XII, som han etterhvert skulle etterfølge som pave.

Pave

Den 7. mai 1342 ble han valgt til pave, og tok da navnet Klemens VI.
Klemens VI fortsatte sine forgjengeres kamp mot Ludvig IV av Bayern. Han fornyet prosessen mot Ludvig i 1343 og bannlyste ham i 1346 samt oppfordret kurfyrstene til å gå til valg av ny keiser. De utropte Karl IV av Det tysk-romerske rike til ny keiser. Klemens trosset alle råd om å forlate Avignon, som han i 1348 kjøpte av dronning Johanna I av Napoli. På den annen side lyktes han i 1347 med å styrte Cola di Rienzos velde i Roma. 
For å gjøre seg populær blant romerne og samtidig samle inn penger påbød Klemens i 1343 at hvert femtiende år skulle feires som jubelår. Så skjedde i 1350 med en veldig tilstrømming av valfartende pilegrimer. Formålet var også å styrke guelferne, men dette mislyktes.
I 1348-49 ble Avignon rammet av svartedauden, og Klemens utmerket seg da for sin velgjørenhet. Rundt om i Europa ble jøder rammet av alvorlige forfølgelser og massakrer av folk som trodde at de var årsaken til pesten. Klemens utstedte flere buller for å beskytte jødene, og lot dem få et fristed i Avignon. Han fordømte også flagellanter.
Klemens VI ble gravlagt ved La Chaise-Dieu, i henhold til eget ønske. I 1526 ble graven skjendet og levningene brent av hugenotter.
30. januar

Navnedag

Gunnhild, Gunda: Navnedag etter Adlegunde, fransk abbedisse som var med på å grunnlegge kloster
Monsta X

Historie

2014: Før debut
Gruppen ble opprettet som et resultat av programmet No Mercy på Mnet, som begynte i desember 2014. En singel som ble gitt ut imens No Mercy fortsatt holdt på var "0 (Young)" 4. februrar, 2015, ft. Giriboy, Mad Clown og Joonyoung, i tillegg Jooheon, Kihyun, Wonho, Seokwon og I,M. "Interstellar" ble gitt ut 12. februar 2015, med Joonheon, Hyungwon og I.M ft. Yella Diamond. 28. april, ga Jooheon ut sin første mixtape, JUNG JI, som inkluderte samarbeid med JustMusic Entertainment sin artist BlackNut.
2017: Første vinn
Den 14. november 2017 vant Monsta X for første gang med sangen Dramarama på tv-programmet The Show.
Hamtic

Hamtic (Bayan ng Hamtic) eär en kommune i Filippinene. Kommunen ligger på øya Panay og tilhører provinsen Antique. Folkemengden var på 48 592 innbyggere i 2015.
Ungsocialisterna

Ungsocialisterna var navnet på den anarkistiske og sosialistiske organisasjonen som sto for bruddet i 1908 mellom anarkistene og det svenske sosialdemokratiske partiet. Det var blant disse ungsosialistene en fant utgiverne av avisa Brand. Ungsosialistene stod blant annet bak etableringen av SAC og Ungsocialistiska Partiet.

Historie

Sveriges socialdemokratiska arbetareparti (SAP) ble etablert i 1889. I 1897 ble ungdomsorganisasjonen etablert, med navnet Ungsocialisterna. På den første kongressen i 1899 deltok 15 tillitsvalgte fra åtte klubber fra Stockholm, Göteborg, Eskilstuna, Västerås, Malmö og Gävle. På kongressen sier Hinke Bergegren de klassiske ordenen «småmord är ett lämligt sätt att sätt skräck i borgarna». Han hadde ingen stor støtte for sine meninger.
I kontrast til moderpartiet beveget Ungsocialisterna seg raskt i en revolusjonær retning. Det eksisterte fremdeles ingen felles forståelse internt blant sosialdemokratene om en skulle satse på en reformistisk eller revolusjonær linje. Partiledelsen begynte imidlertid tidlig å isolere ungdomsorganisasjonen etter at ett nytt forbund ble etablert i 1903, Socialdemokratiska Ungdomsförbundet. I 1905 så den nye organisasjonen seg som partiets ungdomsorganisasjon og dermed ble Ungsocialisterna helt isolert. To av organisasjonens ledende medlemmer, Carl Schröder og Hinke Bergegren ble ekskludert fra det sosialdemokratiske partiet i 1908 og dermed var bruddet et faktum. Ungsocialisterna følger sine to ekskluderte medlemmer og etablerer det nye partiet Ungsocialistiska Partiet.
Ungsocialisterna bidro til å spre de sosialdemokratiske ideene blant annet gjennom etableringen av to aviser, Brand og Lysekils-Kuriren.
Den allmenne oppfatningen er at Ungsocialisterna etablerte SAC, men selv om påstanden ikke er direkte feil er den ikke helt korrekt heller. I Brand ble de ulike sosialistiske ideologiene presentert, som syndikalisme, anarkisme, marxisme o tilsvarende. Det er vanskelig å avgjøre om organisasjonen var tilhenger av en av ideologiene, selv om den anarkistiske tanken kanskje var den sterkeste.
Mange i Ungsocialisterna var i tvil om en skulle etablere SAC. En ville ikke bidra til en splittelse i den svenske arbeiderbevegelsen og mange av ungdommene var aktive innenfor LO.
Etter at storstreiken i 1909 mislyktes fikk en kraft nok til å etablere en ny fagbevegelse. Avdelingen i Skåne drev fram spørsmålet og i 1910 ble Sveriges Arbetares Centralorganisation (SAC) etablert.
Telocera

Utseende

Deilini er middelsstore, langstrakte trebukker, ofte mørke med en blyaktig glans. Antennene er kortere enn kroppen.
Pronotum er omtrent så langt som bredt.
Lårene er litt klubbeformede.

Levevis

Larvene lever i død ved.

Utbredelse

Arten lever i Australia.
Uren (Stavanger)

Uren var en rode i Stavanger sentrum som ble tatt i bruk tidlig på 1700-tallet og som var i bruk til langt ut på 1800-tallet.
Geografisk dekket roden på 1700-tallet omtrent området fra Søregata til Skolebekken, langs Skolebekken til Byparken, videre til Domkirkeplassen, Urgata og Kirkegata omtrent til Steinkargata, videre ned til Kulturhuset og tilbake til Søregata.
På 1800-tallet ble Uren navnet på en enda større rode, som også omfattet Torget og Skagen.
Rodenavnet er trolig grunnlaget for de tidligere gatenavnene «Uhrgaden» (dagens Kirkegata) og «Lille Uhrgaden» (dagens Urgata) og «Uhrbakken» (dagens Prostebakken).
Det er uvisst hvor en opprinnelig hentet navnet Uren fra.
Statistikk om VM i fotball 2014

Denne artikkelen tar for seg statistikk om VM i fotball 2014 som fant sted i Brasil.
Planica

Planica er en alpedal nordvest i Slovenia. Dalen løper sørover fra grensebyen Rateče, ikke langt fra skistedet Kranjska Gora.
Planica er kjent for skiflygingsbakken Letalnica, som ligger i dalen og lenge var verdens største. Bakkerekorden er på 251,5 meter, satt av Kamil Stoch (Polen) 25. mars 2017. Nordmannen Bjørn Einar Romøren hadde lenge verdensrekorden der på 239 meter. Den ble satt i 2005.
Den første hoppbakken i Planica ble bygd før 1930. I 1934 ble den første såkalte mammutbakken bygd. I den bakken ble verdens første skihopp over 100 meter gjort av østerrikeren Sepp Bradl i 1936 (101 meter).
I 1969 ble en enda større skiflygingsbakke bygd i Planica. Fra og med polakken Piotr Fijas' verdensrekord på 194 meter i 1987 til Vikersundbakken overtok hegemoniet som verdens største hoppbakke i 2011, ble alle verdensrekorder i skiflyging satt i Planica. Finnen Toni Nieminen var første mann i verden over 200 meter i 1994 (203 meter). Bakken har i dag (2017) kritisk punkt på 200 meter og bakkestørrelsen er 240 meter.
Planica kommer til å arrangere Ski-VM 2023, etter å ha flere ganger søkt om å få VM i 2017, 2019 og 2021, men Planica har tapt disse avstemningene.
Severin Jevnager

Severin Jevnager (født 8. desember 1869 i Jømna, død 13. juli 1928) var en norsk musiker, komponist.

Bakgrunn

Severin vokste opp på Kverndalen, nåværende Jømna ved gården Jevnaker. Han var utdannet musikk-sersjant i forsvarets hovedmusikkorps. Hans ordinære jobb var som snekker og var et betydelig bidrag for Jømna hornmusikk korps på slutten av 1800-tallet og frem til sin død.

Historie

Severin Jevnaker var allerede i 1889 ansatt som dirigent for Elverum Hornmusikk korps. De mest kjente komponerte låtene er Koral og Norsk militærmarsj.
Schönhausen

Schönhausen er et kommune i forvaltningsområdet Stendal i Landkreis Stendal i den tyske delstaten Sachsen-Anhalt. Schönhausen har en utstrekning på 45,75 km² og en befolkning på rundt 2 200 innbyggere. 
Schönhausen ligger ved elven Elben helt øst i delstaten ved grensen til Brandenburg.
Calometopidius

Utbredelse

Arten er utbredt i tropisk Afrika (Kongo).
Foetus Ex Ore

Historie

Foetus Ex Ore ble opprettet 17. mars 1993 av leger og legestudenter ved Norges teknisk-naturvitenskapelige universitet (NTNU) i Trondheim.

Navn

Korets navn, Foetus Ex Ore, er latin og lar seg direkte oversette til «foster ut av munnen». Navnet er ment å henspille på korets i plenum vedtagne devise; å gi publikum en «oral forløsning»

Medlemmer

Foetus Ex Ore tar opp nye sangere i starten av høstsemesteret hvert år. Når disse tas opp, får de tittelen meconium. Meconium er første steg på rangstigen i korets hierarki. Fullverdige medlemmer får tittelen Lem i en seremoni som finner sted på julebordet (Julius Ex Ore) hvert år. Medlemmer tituleres "Lem Etternavn", ev. "meconium Etternavn". Lemmer får også sitt latinske Foetus-navn på Julius Ex Ore. Dirigenten tituleres "Frøken Etternavn", og får etter hvert også sitt eget latinske Foetus-navn.
Naval Consolidated Brig, Miramar

Naval Consolidated Brig, Miramar er et militært fengsel på Marine Corps Air Station Miramar i San Diego i California. Fengselet er en av tre hovedanstalter som er styrt av Marinedepartementet, og er regionalt arrestlokale for Forsvarsdepartementet i Stillehavsregionen.
Fengselet er på 19 300 m² og har en kapasitet på 400 mannlige og/eller kvinnelige innsatte. Det har 31 sivilt og 173 militært ansatte.
Lombrum Naval Base

Lombrum Naval Base, også kalt HMPNGS «Tarangau», er en orlogsstasjon som drives av den maritime grenen av Papua New Guinea Defence Force (PNGDF). Stasjonen ligger på Manus Island i Papua Ny-Guinea. Lombrum er hjemmehavn for PNGDFs Pacific-klasse patruljebåtstyrke.
Manus Regional Processing Centre ble etablert ved Lombrum i 2001.

Historie

Anlegget har sin historie tilbake til andre verdenskrig, som en stasjon for United States Navy, etablert i januar 1944 etter at øya ble gjenerobret fra Japan. Selv om den var en stor orlogsstasjon i siste del av krigen, ble anlegget forlatt av amerikanerne i 1946 da deres forsvarspolitikk flyttet strategisk fokus bort fra det sydlige Stillehavet. Den australske regjeringen tok over området, sanerte det, og åpnet det som stasjon for Royal Australian Navy under navnet HMAS Seeadler, kommando ble heist 1. januar 1950 for å erstatte en base ved Dreger Harbour, i nærheten av Finschhafen. Stasjonen ble omdøpt HMAS Tarangau, navnet på den tidligere basen ved Dreger Harbour, 1. april 1950.
Stasjonen ble brukt for fylling av drivstoff og materiellager for krigsskip som seiler mellom Australia og Sydøst-Asia. Størrelsen på anlegget ble gradvis redusert gjennom 1950-og 1960-tallet, og det ble besluttet å overføre anlegget til Papua Ny-Guinea som en del av den prosessen som førte til landets uavhengighet fra Australia. Som en del av dette ble kommando på Tarangau strøket 14. november 1974, og den ble overført til Papua New Guinea Defence Force, som reaktiverte stasjonen som PNG Defence Force Base Lombrum.
I 2018 møttes tjenestemenn fra Australia og Papau Ny-Guinea for å diskutere utvidelse av basen igjen, slik at den kan fungere som en stasjon for Australian Navy-skip.
Kranes konditori

Handling

Filmen utspiller seg i en liten norsk kystby og følger Katinka Stordals liv. Filmen skildrer hennes ensomhet og lengsel etter kjærlighet. Den eneste mannen, som hun noensinne har elsket, har forlatt henne uten å ta farvel. Fra sine barn får hun hverken ømhet eller vennlighet, bare harde, kalde krav. Katinka kjemper for å holde hjemmet sammen. En dag møter hun den svenske sjømannen Stivhatten (Erik Hell) på Kranes konditori. Det sladres friskt om møtet dem imellom i byen, og Katinkas oppførsel vekker forargelse hos mange: Tenker hun å forlate hjem og barn?

Mottagelse

Avisen VG roste det solide skuespillet, men klaget over stiv kameraføring. Fredag 16. februar 1951 skrev de: «Dramaet skulle framstilles fast og stramt, med helt naturlig realisme. Rønnaug Alten og Erik Hell holder denne stilen. Men miljøet og en flerhet av bipersonene er trukket opp med for tykke streker. Filmen er solid, men den er også tung. Dermed blir den ganske enkelt mindre underholdende. Denne svakheten, som har preget så mange norske filmer, har ikke Astrid Henning-Jensen klart å rydde av veien.»
Prinsesse Gullhår og de tre omreisende trubadurer

Handling

Handlingen var lagt til en norsk middelalderby i 1597 og handlet om de tre trubadurene Ture, Erlend og Ivan, som kalte seg «Trubaduris Jordbæris». Til tross for mange ydmykelser på sin vei var de ukuelige optimister. En dag kommer de for å spille i domkirken i Trondheim, men da en av trubadurene blir forelsket i prinsesse Gullhår oppstår det store problemer. Samtidig med dette holder en mystisk trollkvinne i Skottland konstant øye med en trollmann i Trondheim via sin magiske krystallkule. Da den forvirrede trollmannen og de tre trubadurene tilfeldigvis møtes blir hun rasende og setter av gårde til Trondheim via et tryllespeil. Hun vil gjøre alt for å forhindre at trollmannen skal møte trubaduren Erlend.

Om serien

Opptakene ble gjort vinteren og sommeren 1996, i Trondheim.
Handlingen i serien blir opplyst å være lagt til 1597. Fortelleren omtaler gjentatte ganger denne tiden som den mørke middelalder, til tross for at middelalderen da forlengst var over.
Til tross for den eventyraktige stilen var serien beregnet på voksne.

Spin-off produkter og sponsorsamarbeid

I tillegg til TV-sendingene skulle det gies ut både CD og video. Det skulle også lages en egen eventyrbok, lanseres egne musikkvideoer og reklamesnutter, samt konkurranser med spørsmål fra serien. I tillegg ble det innledet et sponsorsamarbeid med sjokoladefabrikken Nidar Bergene som skulle bruke TV-figurene i lanseringen av sine produkter.
Det hele ble betegnet som den mest omfattende lanseringen av en TV-serie noen gang i Norge. Men verken serien eller produktene ble noe populære. CD-plata solgte bare 12 000 eksemplarer, en tiendedel av hva The Julekalender solgte. Hele prosjektet ble en økonomisk nedtur for både Travellin' Strawberries og selskapet til danske Hans-Erik Saks. Det ble etter hvert stridigheter mellom partene og det hele endte i retten.

Kritikk

VGs TV-anmelder gav serien terningkast to. Dagbladets anmelder var ende hardere og beskrev den som «elendig, treig, sjarmløs og helt umorsom».
Serien ble i 1998 beskrevet som en «kjempeflopp».
Skarskvervet

Skarskvervet er en botnbre i Wohlthatmassivet i Dronning Maud Land. Den ligger nord for Skarshólen og drenerer østsiden av Botnfjellet i Humboldtfjella.
Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.
Flokkulent spiralgalakse

En flokkulent spiralgalakse er en type spiralgalakse som funksjonelt er det motsatte av en veldefinert spiralgalakse. I motsetning til den veldefinerte spiralarkitekturen i en veldefinert spiralgalakse er flokkulente spiralgalakser usammenhengende spiralarmer. Omtrent 30 % av spiralene er flokkulente, 10 % er veldefinerte og de resterende er «flerarmede». Den «flerarmede» typen er noen ganger foldet til en flokkulent type.
Den prototypiske flokkulente spiralen er NGC 2841.